Larmen blev for meget for naboerne på Toftevej i Nørresundby i nat. Der blev hørt meget høj musik på et musikanlæg i en lejlighed og det førte til at naboerne ringede efter politiet klokken tyve minutter over midnat torsdag nat. Men selv om politiet bad beboeren om at skrue ned for musikken, så stoppede larmen ikke. Derfor vendte politiet tilbage en halv time senere, hvor musikken stadig bragede ud af anlægget for fulde gardiner. Men da var politiets tålmodighed opbrugt. Beboerens anlæg blev inddraget. Han bliver nu sigtet for at bryde ordensbekendtgørelsen, og han kan nu se frem til en bøde.

Opsummering:
Naboklager over høj musik førte natten til torsdag til at politiet konfiskerede et musikanlæg.